CUMINDA УЕ САМО ULTRAPROCESA 
TA AUMENTA RISICO DI SUFRI DI UN 


BRIYANDO FUERTE + TRECIENDO CLARIDAD 


ати MALESA CARDIOVASCULAR 


LEY DI MATRIMONIO DI 
MESUN SEXO LO WORDO 
TRATA DIAMARS AWO 
DEN PARLAMENTO 


MAYAN DIAMARS 8:30 PM - PROGRAMA FORUMDI TELEARUBA: 
Rotonde, Keur, Faha di Siguridad y Alcohol den Trafico 


DOS SIMAN 
SUMAMENTE EXITOSO ' “3 
DI WEGANAN E 
ESCOLAR 2024 


PABIEN MINISTER 
DI HUSTICIA E рае 
ROCCO TJON Y К f j INSCHRIJVING 
CUERPO POLICIAL 9 rd 
e ае ! | 9 17 JUNI - 12 20и 2024 | 


Command Center? mas miho : | | Via Website 
ekipa di nos region 


РАС. 2 


Б.Э. 


DIALUNA 17 JUNI 2024 


Recientemente, Minister di 
Enseñansa y Deporte Endy 
Croes a reuni cu Plataforma 1 
na John F. Kennedy Education 
Center. Plataforma 1 ta un grupo 
cu ta consisti di miembro di 
Departamento di Enseñansa 
Aruba (DEA), tur DIES (10) 
schoolbestuur y Minister di 
Enseñansa y Deporte Endy Croes 
y ta reuni pa trata diferente 
topico cu ta di vital importancia 
di enseñansa. Durante е 
encuentro aki, a elabora riba 
tres (3) plataforma digital pa 
pofesionalisacion di e docentenan. 


E prome ta trata di plataforma 
digital Matrix. Matrix ta un 
colaboracion di Departamento di 
Enseñansa (DEA), IPA y Centro 
pa Desaroyo Profesional Continuo 
(CDPC). E cursonan di Matrix ta di 


Minister Endy Croes: 


PLATAFORMA 1 A REUNI PA DIALOGA TOCANTE E 
TRES (3) PLATAFORMANAN DIGITAL, EN CUADRO CU 
PROFESIONALISACION DI DOCENTE 


un periodo di 6 pa 10 luna. Banda 
di esaki, tin e plataforma digital 
Land Aruba Academy cu tabata 
solamente pa empleado publico. 
Mirando cu e interes grandi cu e 
directivanan di scol tabatin den 
esaki, e mandatario di Enseñansa 
a negocia pa esnan cu ta den 
veld di enseñansa tambe po haya 
acceso na e cursonan aki. 


A logra firma un acuerdo cu 
Studytube di Hulanda, unda 
tur docente awo ta haya acceso 
Land Aruba Academy cu ta 24/7 
disponibel y ta ofrece mas di 
700 forma. E materialnan ta 
den diferente idioma entre otro, 
Hulandes, Ingles y Papiamento. 
Por ultimo, a firma un acuerdo 
nobo, unda e docentenan ta haya 
acceso na e plataforma digital 
Center for Teaching Excellence di 


University of South Carolina cu 
ta un scol grandi cu alrededor di 
52 mil alumno y 4 mil docente. 
University of South Carolina 
ta brinda e topiconan manera, 
Foundations of Online Teaching, 
Technology for Online Teaching 
and Learning, Mental Health and 
Well-being Competency, Teaching 
towards Inclusive Excellence y 
Teaching with AI den forma di 
curso y webinar. 


E lesnan di Center for Teaching 
Excellence ta consisti di dos 
temporada: e periodo di primavera 
(lente) cu a inicia caba y ta termina 
den e luna di juli y e periodo di 
herfst cu ta inicia e luna di juli y ta 
culmina den e luna di december. 
Pues, ta trata di tres (3) plataforma 
digital, unda e docentenan por 
registra pa sigui profesionalisa 


nan mes den nan mesun tempo 
y ricibi un certificado na final. 
Finalmente, Minister Endy Croes 
ta felicita ensan den e veld di 
enseñansa cu e logro aki y ta invita 
tur docente pa bishita e website di 
www.ea.aw pa registra. 


HOMBER NO ТАВАТА KIER PA SU EX-PAREHA SALI TRIP 
Y A BORA TIRE DI E AUTO 


Diasabra madruga a drenta informe di un caso di destruccion na 
Sero Patrishi, na yegada di e patruya a bin compronde cu aki ta 
trata di un caso unda e ex-pareha di e dama lo a bora e tire di e auto 
di e dama djies pa esaki no sali bay trip. 


Polis a papia cu e dama cu si e kier entrega keho e por pasa na oficina 
di recherche na Wayaca pa entrega keho di destruccion. 


CHAUFFEUR A PEGA SOÑO TRAS 
DI STUUR BAHA CAMINDA DAL 
PALO DI LUS KIBRA NA HATO 


Diasabra madruga a drenta informe di un accidente riba e caminda di Hato pa Tanki 
Flip, mesora a dirigi un patruya na e sitio. Na yegada di e patruya a bin compronde cu e 
chauffeur unico persona den e auto a pega soño tras di stuur baha caminda y dal palo di 


lus kibra. Afortunadamente ningun hende a resulta herida. 

LEY DI MATRIMONIO DI MESUN SEXO LO WORDO 
TRATA DIAMARS AWO DEN PARLAMENTO 


Diamars proximo 
Parlamento di Aruba 
lo bolbe trata e ley di 
matrimonio di mes sexo. 


E reunion aki a tuma lugar 
dia 8 di Mei 2024 y a keda 
rechasa. Djey ajame pa dia 
24 di Mei, pero a pospone 
pa dia 18 di Juni. 


E presidente di parlamento 
mester habri e reunion y 
pasa over na votacion. 


Si e logra un mayoria, e 
ley ta keda accepta. Si e 
no logra mayoria e lo keda 
rechasa y e ley aki ta keda 
tambe pa pasado. 


Corte di casacion a bisa 


cu e sentencia lo wordo 
emiti dia 12 di Juli 
proximo. Pues depende 
kico casacion dicidi, lo por 
determina tambe kico lo 
sosode. 


Pa diamars awo lo mester 
mira con e votacion lo 
sali. Sie lo cambia of keda 
mescos. 


MAYAN DIAMARS 8:30 РМ - PROGRAMA FORUM 
DI TELEARUBA: 


Rotonde, Keur, Faha di Siguridad y Alcohol den Trafico. 


17 di Juni 2024 — Den e 
ultimo tempo por a tuma 
nota di hopi accident cu 
a tuma lugar di cual ya 
caba den e di prome 5 luna 
di aña 2024 a constata 6 
morto den trafico. Hopi di 
e accident nan aki tabata 
tin di haber cu consumo 
excesivo di alcohol, 
velocidad halto y no uzo di 
faha di siguridad. 


Comision Trafico Sigur 
den colaboracion си 
TeleAruba lo presenta su 
di dos programa di Forum 
Diamars dia 18 di Juni 
2024 pa sigui promove 
siguridad den trafico. 


Den e di dos programa 
televidentenan por spera 
informacion ariba е 
siguiente temanan: 

e Rotonde: Den e 
ultimo añanan a bin hopi 
cambionan den trafico 
y su infrastructura a 
engrandece. Awor tin 
menos luz di Trafico y 
mas Rotonde pero no tur 
Rotonde ta mescos y hopi 
biaha por trese confusion 


usuarionan 
local y tambe turista. 
Representante lo duna 
splicacion y tips con pa 
core corectamente riba 
rotondenan di Aruba. 


entre 


е Keur Auto у uzo 
di faha di siguridad: 
Representante di DTI lo 
tey presente pa informa 
tocante di e importancia di 
Keur bo auto y euzo corecto 
di Faha di Siguridad. Hopi 
automobilista no ta gusta 
bisti faha di siguridad pero 
esaki ta scapa bo curpa di 
consecuencia nan fatal. 
Segun data internacional 
di World Health 
Organization (WHO) e 
uzo di Faha di Siguridad 
por salba bo bida cu un 
probabilidad di te cu 50%. 


a Alcohol: Lo tey 
presente un psikiatra 
cu lo informa tocante 
di influencia di alcohol 
riba е automobilista, 
kico ta e fayonan cu ta 
surgi den comportacion, 
habilidadnan y riesgonan 
cu por spera cu no ta 


prudente pa core auto. 


° Ley di Trafico: 
Ministerio Publico (OM) 
tambe lo tey presente 
pa duna informacion y 
splicacion tocante boetnan 
y eventual castigonan cu ta 
wordo aplica pa e diferente 
tipo di accidentenan ora cu 
alcohol ta hunga un rol. 


° Fada tambe lo 
uni den e programa pa 
informa tocante di nan 
investigacion y campaña 
di conscientisacion. 


Actualmente Alcohol ta un 
di e causantenan di mas 
grandi di accidente nan 
fatal y e cantidad di caso 
nan ta keda aumenta. Na 
aña 2022 tabata tin un 
averahe di 26 caso pa luna 
di accidente y incidente 
caminda e conductor ta 
core bou influencia di 
alcohol mientras cu e cifra 
aki a subi na un averahe di 
35 pa luna na 2023. Esaki 
ta basa solamente гіра 
data di Forensys. Realidad 


ta cu e cantidad aki ta hopi 
mas halto y ta alarmante. 


Sintonisa TeleAruba dia 
18 Juni 2024 na Canal 
13 y 313 HD of Live riba 


YouTube. Е programa 
lo cuminsa 8:30PM 
di anochi despues di 


Telenoticias. Comuninidad 
henter di Aruba ta keda 


cordialmente invita pa 
forma parti di e programa. 
Por manda preguntanan 
via Whatsapp na +297- 
597-2323 y panalista nan 
lo contesta bo preguntanan 
na final di programa. 
Hunto, Бап haci nos 
camindanan mas sigur pa 
un y tur. Salba Bida, Scoge 
pa Siguridad 

Parlamentario drs. Shailiny Tromp-Lee (MEP): 


RETONAN DI NOS STUDIANTENAN NA HULANDA TA 
KEDA UN PUNTO DI ATENCIOPN RIBA MI AGENDA 


Desde 3 aña pasa mi a percura 
pa pone e situacion di retonan 
di nos studiantenan na Hulanda 
riba agenda di Tripartiet entre 
Aruba, Curacao y Sint Maarten y 
tambe riba esun di IPKO caminda 
Hulanda tambe ta sinta na mesa. 


Durante mi biahe recientemente 
pa Hulanda un biaha mas mi 
a duna atencion personal na e 
retonan di nos studiantenan na 
Hulanda. Dia 4 di juni 2024 mi 
a realisa un bishita di trabou 
na Haagse Hogeschool. Un scol 
caminda hopi di nos studiantenan 
ta studia. Aki mi a reuni cu e 
Adviseur Instroom di e scol, sra. 
Marianne van Veldhuisen y tambe 
cu e mentor di Den Haag, sra. 
Shahaira Brokke. Pa ta concreto 
mi kier a reuni cu e scol pa trata e 
siguiente puntonan pa haya sa di 
nan banda nan pensamento: 

О Con e experiencia di e scol ta cu 
nos studiantenan; 

O Segun e scol kico ta e retonan di 
nos studiantenan; 

O Kico nan ta pensa nos por 
of mester haci pa prepara nos 
studiantenan cu ta bin Hulanda 
miho y” 

ОКі servicio e scol tin pa nos 
studiantenan. 


Pa loke ta trata e dos prome 
puntonan mi por bisa cu loke e 


scol ta indica ta coincidi cu loke 
hopi biaha nos ta encontra den 
rapportnan y sigur den esun 
di e Ombudsman di Hulanda 
di 2020. Nos muchanan ta 
verlegen, no gusta papia y haci 
pregunta, esaki hopi biaha door di 
berguensa. Segun sra. Veldhuisen 
nos hobennan mester accentua 
di unda nan ta bin, y realisa cu 
Hulandes no ta nan lenga materno 
y mester ta orguyoso di toch por 
defende nan mes den Hulandes of 
Ingles. Nos por bisa tambe cu tin 
un diferencia entre e hobennan cu 
ta sigui un estudio internacional 
cu ta na Ingles y esnan cu nan 
estudio ta na Hulandes. 


Como reto sigur ta keda subraya 
puntonan manera e tempo (weer), 
idioma, heimwee y diferencia 
den cultura. E shock den cultura 
tin hopi impacto y hopi biaha 
ta influencia nos studiantenan 
negativamente. Tambe nos a toca 
e aspecto di vivienda, belasting 
y seguro. Retonan generalmente 
conoci bou di e studiantenan 
di nos islanan cu tambe tin un 
impacto grandi riba e bida di nos 
studiantenan. Pesey nos mester 
sigui stress riba un preparacion 
mas amplio y dirigi pa nos 
hobennan ta miho posibel prepara 
pa biba y studia na Hulanda. Un 
punto cu mi a bin ta trata cu nos 


Minister di Enseñansa. 


Algo cu ta keda remarcabel ta e 
hecho cu nos studiantenan hopi 
biaha ta cambia di estudio durante 
of despues di e prome aña. Esaki 
por tin implicacion y consecuencia 
pa nan finansas di DUO y cu nan 
vivienda. Pesey nos mester keda 
traha na un miho guia y sosten pa 
nos studiantenan pa loke ta trata 
escogencia di estudio. 


Un otro aspecto cu sra. Marianne 
van Veldhuisen a indica ta cu e 
ta haya e parti di bishita di nos 
scolnan secundario na Hulanda y 
na nan scol algo hopi positivo. Nan 
por experencia e bida na Hulanda, 
e infrastructura y transporte 
publico, siña conoce diferente stad 
y con ta move diariamente. Esaki 
sigur ta algo hopi positivo. 


Haagse Hogeschool tin diferente 
servicio cu nan ta brinda nos 
studiantenan cu ta sigui nan 
estudio na nan scol. Esakinan 
ta e.o yudansa psicologico via 
scol, e programa Care: concentra 
riba comunidad y buddysysteem, 
por pidi extra tempo pa traha 
tentamen, ta duna guia y sosten cu 
studiekeuze mediante un trayecto 
dirigi, nan por yuda prome y 
durante di estudio si ta desea 
cambio, Inspiratiepad y conseho, 


sosten y yudansa via decaan. 
Mirando cu hopi biaha nos 
studiantenan no sa di eservicionan 
aki, mi persona lo bay acerca 
Minister Endy Croes y Minister 
Plenipotenciario Ady Thijsen pa 
nan laga haci un inventarisacion 
di kico tur e scolnan mas bishita 
door di nos studiantenan tin pa 
ofrece y haci esakinan conoci pa 
nos studiantenan. 


Como parlamentario mi ta haya 
importante pa sigui urgi y pusha 
pa bin cu solucion concreto y 
structural pa haci e startpositie di 
nos studiantenan miho y elimina 
mas cu por retonan cu ta forma un 
limitacion of tin consecuencianan 
hopi negativo pa nan. Un logro 
recien ta cu nos studiantenan 
por haya na BSN-nummer aki 
na Aruba mes prome cu nan bay 
Hulanda. Door di esaki nan tin 
menos “problema” ora nan yega 
Hulanda y menos stress. Un logro 
cu riba diferente nivel a traha riba 
dje y hunto a logra. 


Pa finalisa mi ta haya cu nos tur, 
Gobierno, Parlamento y famianan, 
tin e tarea pa nos haci lo maximo 
pa nos studiantenan por sigui y 
termina nan estudio exitosamente. 
Y mesun importante ta pa nan bin 
cas bek y aporta na desaroyo di 
nos pais. 

2024 LO TA Е МІНО АМА РА E INDUSTRIA 
CANTIDAD GRANDI DI TURISTA CRUCERO 
MAYAN NA ARUBA 


Na 2023 e industria di crucero na Aruba a 
conoce un recuperacion remarcabel yegando na 
98.3% di e nivelnan di bishitante compara cu 
2019 y sobrepasando tur expectativanan prome 
cu e pandemia. 2024 tambe ta demostrando 
di ta un aña prometedor pa e industria, unda 
ta spera di sobrepasa e record di cantidad di 
pasahero na 2019. Aruba Ports Authority N.V. 
ta premira cu 2024 lo conoce un crecemento di 
alrededor di 4% compara cu 2019. 


Mayan, diamars 18 di Juni, Aruba lo wak un bon 
dia pa e industria cu 3 barco den waf. Carnival 
Vista, Celebrity Beyond y Carnival Celebration, 
lo trece alrededor di 12 mil pasahero cual sigur 
lo trece su impacto den centro di Oranjestad 
y rond di Aruba. Esaki sigur ta un desaroyo 
importante ya cu actualmente nos ta den 


e temporada abou di e industria y esaki ta 
yuda empuha e sector comercial pa nos isla, 
particularmente den e centro di nos cuidad. 


Un estudio recientemente publica door di 
Aruba Tourism Authority ta indica cu na 2023, 
un turista di crucero ta gasta un averahe di 
$172.50 durante nan estadia di un averahe di 12 
ora riba nos isla. Esaki sigur ta un contribucion 
importante na nos economia. Ademas di e 
impacto economico, estudionan realisa door 
di Cruise Line International (CLIA) ta indica 
cu alrededor di 60% di pasaheronan cu a yega 
di bishita un destino pa prome biaha den un 
crucero ta regresa e destino como “stay-over, 
subrayando un potencial importante di e 
industria aki. Conversion di turista crucero 
pa turista “stay-over ta un meta importante pa 


Aruba. 
Ariba www.arubaports.com den e seccion di 
schedule di barconan di crucero por haya mas 
detayes di e barconan crucero cu lo ta den waf 
mayan. 


Tocante Aruba Ports Authority: 


A funda Aruba Ports Authority N.V. na aña 1981. 
E compania ta pertenece 100% di Gobierno di 
Aruba y tin 80 trahado den servicio directo. 
Hunto ta maneha e dos wafnan di Aruba, pues 
tanto esun di crucero na Oranjestad como 
tambe esun di carga na Barcadera, unda nan tin 
un acuerdo di operacion cu ASTEC. Pa aña ta 
yega mas o menos 330 crucero na Oranjestad. 
E compania ta stabiel y ta bou maneho di Mare 
Figaroa. 


COLEGIO HILARIO ANGELA MONTESSORI A CELEBRA CU 
ORGUYO GRADUACION EXITOSO DI TRES GRUPO DI STUDIANTE 


aki. E metodologia 


Na Colegio Hilario Angela 
Montessori, a celebra cu 
gran orguyo e graduacion 
exitoso di e d tres grupo 
di studiante cu a completa 
cu exito e estudio di Maria 
Montessori. Un total di 
nuebe alumno a participa 
den e riguroso programa 
educativo aki y ta un placer 
di informa cu seis di nan a 
slaag den e prome tanda 
di evaluacion, mientras 
cu otro tres studiante ta 
den proceso di logr'e y tin 
e confiansa cu plenamente 
nan lo tin exito. 


E logro akita un testimonio 
di esfuerso y e dedicacion 
tanto di e studiantenan 
como di su ekipo di 
docente, kendenan а 
traha incansablemente pa 
alcansa е  resultadonan 


Montessori, cu ta promove 
aprendisahe autodirigi y 
desaroyo integral, tabata 
un piesa clave den e exito 
di e alumnonan. 


E graduadonan ta contento 
ysatisfecho cueexitoaki, cu 
ta refleha nan compromiso 
cu e excelencia educativo y 
e desaroyo integral di nan 
alumnonan. E logro aki 
no solamente ta resalta e 
capacidad academico di su 
studiantenan, sino tambe 
nan crecemento personal 
y social. 


Na Colegio Hilario 
Angela Montessori, nan 
ta kere firmamente е 
potencial di cada mucha 
y ta compromete па 
proporciona un ambiente 
educativo cu ta permiti 


nan florece. Un palabra 
pabien ta bay пе 
studiantenan ре 

RBC RECONOCI PA CFI CU PREMIO COMO 
MIHO SERVICIO DIGITAL BANKING 


PORT OF SPAIN, 14 di Juni, 2024 - RBC 
Financial (Caribbean) Limited (“RBC”) a 
anuncia awe cu e 

a haña e premio Miho Servicio Digital 
Banking (Caribbean) 2024 di Capital Finance 
International (CFI). E reconocemento aki ta 
un prueba di e dedicacion di e Banco pa ofrece 
su clientenan solucionnan di banco digital 
innovativo y sigur. 

“Nos ta sumamente orguyoso di ricibi y celebra 
e logro aki,’ Chris Duggan Head Caribbean 
Banking ta 

bisa. “E ta un prueba di e trabou duro y 
dedicacion di nos ekipo total. Mientras 
e necesidadnan y expectativanan di nos 
clientenan ta keda evoluciona den e mundu 
digital di awe, nos enfoke ta keda 

riba uzo di tecnologia nobo. Esaki ta parti di 
nos vision pa duna un cliente un experencia 
simplifica y excepcional na tur locual cu nos ta 
haci,” el a añadi. 

Segun CFI, RBC Caribbean Banking a establece 
su mes firmemente como un lider den banco 
digital den Caribe. 

“Cu un acercamento strategico cu ta combina 
innovacion tecnologico y un comprension 
profundo di e 

distincion regional, RBC а adapta su 
servicionan pa cubri e necesidadnan diversifica 
di e clientenan,” 

e panel di huesnan di СЕТ.со. a nota. 

E plataforma digital di RBC a ricibi elogio pa 
ofrece un experencia sin problema y facil pa 


uza, 
asegurando cu clientenan tin acceso pa e miho 
servicio di banco den nan man. 

E banco tambe a ricibi reconocimento pa 
su medidanan di seguro fuerte, destacando 
cualidadnan di 

industria manera two-factor authentication y e 
lansamento di biometrics authentication. Esaki 
ta duna nos clientenan paz mental, sabiendo cu 
nan transaccionnan y datanan ta sigur. 
Ademas, e adaptacion impresionante di e 
servicionan di banco digital di RBC a wordo 
nota. 

Aproximadamente 180,000 usuario ta activo 
den banco digital kada luna, cu un porcentahe 
significante cu ta uza e plataforma di e Banco 
pa pagamento di cuentanan y transferencia di 
placa. 

RBC Caribbean Banking anteriormente a 
ricibi e premio Best Digital Banking Services 
(Caribbean) di 

CFI den 2022. 

-30- 

Tocante RBC den Caribe 

Cu 115 aña di servicio dedica na e region, RBC 
ta presente den 10 pais y teritorio, cu 38 filial y 
mas cu 2,800 empleado cu ta sirbi mas cu mei 
miyon di cliente. Como un di e companianan 
principal den Caribe 

di servicionan financiero diversifica, RBC ta 
provee servicio bancario personal y comercial, 
wealth management, corporate y investment 
banking, seguro y servicio di trust y asset 


management na un scala grandi di cliente, 
incluyendo individuo, negoshinan chikito, 
entidadnan comercial general, empresanan 
regional y multinacional y gobiernonan. Pa 
mas informacion, por fabor bishita rbc.com/ 
caribbean. 

= >?) = 

Tocante КВС 

Royal Bank of Canada ta un institucion 
financiero mundial cu un enfoke dirigi riba 
meta y cu principionan orienta pa brinda un 
desempeño di guia. Nos exito ta bini di mas cu 
98,000 empleado cu ta uza nan imaginacion 
y ideanan cu ta duna bida na nos vision, 
balornan y strategia, pa asina nos por yuda nos 
clientenan florece y comunidadnan prospera. 
Siendo e banco di mas grandi di Canada y un 
di e banconan di mas grandi na mundo, basa 
riba capitalisacion di mercado, nos tin un 
modelo di negoshi diversifica cu un enfoke riba 
innovacion y suministrando experiencianan 
exceptional na mas cu 18 miyon di cliente na 
Canada, Estados Unidos y 27 otro pais. Haya 
mas informacion riba rbc.com 

Nos ta orguyoso di sostene un variedad amplio 
di iniciativanan comunitario pa medio di 
donacion, inversion den comunidad y actividad 
boluntario di empleado. Wak con nos ta haci 
esaki riba rbc.com/community-social-impact. 
Pa mas informacion Andrew Knowles | RBC 
Communications 

E: andrew.knowles@rbc.com | T: +1 (242) 
826-1803 


CORIENTE A BAY, DESPUES CU AUTO A RANCA 


Hato - Diasabra den oranan di 
marduga habitantenan den area di 
Hato a desafortunadamente a tuma 
nota cu coriente a bay. E biaha aki 
no por a culpa e companianan di 
Utilidad. 


E motibo tawata cu un chauffeur 
na stuur di un Kia Picanto, pa un 
of otro motibo a perde control y ya 
boso sa caba strit contra un palo di 


medico. 


Un palo di luz a wordo ranca 
completamente, causando cu 
coriente a cay afo mesora, den 
e area ey. 


Pa locual ta e chauffeur, e la 
sali bon di e accidente y no 
tawata tin mester di asistencia 


Elmar y compania di seguro a 
luz. wordo poni na altura. 


PALO DI LUZ 

Aruba ta е isla mas 
sigur den Caribe, segun 


ultimo encuestanan 
internacional. Y esaki 
no a bin di mes. Esaki 
ta resultado di un vision 
agresivo y strategia intenso 
pa haci Aruba sigur, y 
pa mantene Aruba sigur. 
Cuerpo Policial di Aruba 
y Minister di Husticia di 
Aruba Rocco Tjon a bin 
ta haciendo un tremendo 
trabou pa cu esaki. 


E apertura di e “Operation 
Command Center”, aparte 
di ta den un edificio 
remodela sumamente 
bunita, e ta ekipa cu ekipo 
mas moderno den nos 
region. 

E centro aki lo fungi como 
Central di Polis y mes 
momento eynan lo vigila 
e radarnan rond di mos 
isla y e 258 camaranan cu 
ta localisa na area di High 
Rise Hotel, 


Centro di San Nicolas, 40 
localidad strategico rond 
si nos isla. Actualmente ta 
finalisando e proyecto di 
instalacion di camara den 
centro di Oranjestad. 


Prome Minister Evelyn Wever-Croes: 


PABIEN MINISTER DI HUSTICIA ROCCO TJON Y 
CUERPO POLICIAL DI ARUBA 


Aruba tin e ‘Operation Command Center” mas miho ekipa di nos region 


Danki na e proyecto di 
camera riba nos isla, 
casonan por wordo 
soluciona mucho mas 
eficiente y eficaz. Alabes 
e ta facilita e tareanan di 
e polisnan riba caya, door 
di por guia nan y duna nan 
informacion "real time". 


Cu esaki nos ta logra 
no solamente combati 
criminalidad mas eficiente, 
pero principalmente 
preveni criminalidad door 
di por actua mas lihe y 
den tempo actual. Tambe 
lo por resolve casonan 
mucho mas lihe cu menos 
capacidad humano. 


Prome Minister Evelyn 
Wever-Croes ta gradici y 
tambe ta felicita Minister 
di Husticia Rocco Tjon y 
Cuerpo Policial di Aruba 
y Aruba en general cu e 
apertura di e ‘Operation 
Command Center’. “Aruba 
ta den recuperacion 
y siguridad di nos 
ciudadanonan semper lo 
keda nos prioridad. 


Cu e ‘Operation Command 
Center’ mas miho ekipa 
y moderno den ful nos 
region, nos no ta solamente 
papia di siguridad, pero 
nos ta tuma accion pa haci 
Aruba mas sigur. 


Nos no a yega ainda 
caminda cu nos kier yega, 
pero nos ta logrando si”, 
Prome Minister a remarca. 


Live rib 

ATSA TA INTRODUCI SU PRESIDENTE NOBO 
SULAIKA KELLY 


Den un encuentro reciente di 
Aruba Timeshare Association 
(ATSA), e presidente saliente Luigi 
Heredia, di Costa Linda Beach 
Resort, a introduci su sucesor 
Sulaika Kelly, di Playa Linda 
Beach Resort, na miembronan di e 
asociacion. 


E reunion empresarial, un 
actualisacion trimestral atendi 
pa tur miembro di ATSA, a tuma 
luga na La Cabana Beach Resort & 
Casino, durante un lunch ameno 
cu Minister Arends, Minister 
di Integridad, Naturalesa, 
Transporte y Cuido di Personanan 
Mayornan, y tambe Anthony Rojer 
di Utilities NV, como invitadonan 
special. ATSA a keda estableci dia 
29 di September 1994, pa brinda su 
miembronan y nan empleadonan 
educacion, informacion, datos, y 
yudansa cu por ta util pa mehora 
nan negoshi como tambe industria 
di timeshare den su totalidad. 


Presidente Luigi Heredia a 
lidera e asociacion casi seis 
aña, promoviendo e imagen di e 
industria di timeshare na Aruba 
y servicio cu nan miembronan ta 
ofrece na nan clientenan, haciendo 
tur cos necesario, util, y deseabel 
pa nabega den e realidadnan dificil 
di e pandemia y e recuperacion 
di e industria turistico cu a bini 
despues. 


Mientras cu el a pasa e timon di 
e asociacion na man di Kelly, el 
a bisa: Tabata un placer pa mi pa 
sirbi como presidente di Aruba 
Timeshare Association durante e 
ultimo 5 aña y mey. 

Esaki tabata un aventura 
remarkabel y un experiencia cu 
a cambia bida, particularmente 
durante e periodo dificil di 
COVID-19. Como un asociacion, 
ATSA a maneha bon y asegura 
un ambiente sigue y stabil pa nos 
miembronan y huespednan, kende 


a mustra nan dedicacion solido na 
Aruba. 


“Mi kier extende mi gratitud di 
curason na e miembronan di 
ATSA y su directiva pa nan sosten 
solido durante mi periodo na 
cabes. Aunke mi ta baha como 
presidente, mi ta keda cu gana di 
sigui contribui y sirbi, como un 
miembro di directiva. Danki tur 
pa boso confiansa y cooperacion.” 
Kelly a acepta e reto di bira e 
presidente nobo di e asociacion, 
bisando: “E ta un honor y emocion 
pa mi pa asumi e rol di Presidente 
di ATSA, birando e prome hende 
muhe cu ta tene e posicion aki. 
Segun mi drenta den e rol di 
liderazgo aki, mi ta comprometi 
pa sigui desaroya riba e fundacion 
solido poni door di mi predecesor, 
Luigi Heredia. Mi kier tuma e 
oportunidad aki pa comparti 
mi vision у  prioridadnan: 
Continuidad: Mi lo asegura e 
continuacion di e trabou excelente 
haci door di lidernan anterior. Nos 
esfuersonan colectivo a contribui 
significativamente na crecemento 
y exito di e industria di timeshare. 
Abogacia: Mi ta entusiasma 
tocante tur asuntonan cu ta afecta 
nos industria directamente. Sea 
cu ta desafionan regulatorio, 
dinamica di mercado, of 
iniciativanan di sostenibilidad, 
mi lo aboga na nomber di ATSA 
y su miembronan. Colaboracion: 
Exito ta den colaboracion. Mi ta 
ansioso pa colabora y traha di 
cerca cu stakeholders, partner 
den industria, у entidadnan 
gubernamental. Hunto nos 
por aborda desafionan, tuma 
oportunidadnan, impulsando 
cambio positivo. Participacion 
den Comunidad: Sosteniendo 
iniciativanan comunitario ta 
esencial. ATSA tin un rol vital 
den fomenta relacionnan positivo 
den nos industria y mas leu 
ainda. Laga nos ta mas envolvi 


cu comunidadnan local, promove 
turismo responsabel, y contribui 
bek.” 


“Educacion y Mentorship: Como 
parti di mi compromiso pa futuro, 
lo mi participa activamente den 
forma e carera di e studiantenan 
den industria di hospitalidad. 
Programanan di mentorship y 
pasantianan lo ta area di enfoke 
principal. Investigacion y Impacto: 
Ademas di metanan educativo, 
nos lo conduci estudio enfoca riba 
impacto economico y di mercado 
laboral di timeshare. Door di reuni 
dato y comprension, nos por tuma 
decisionnan uniforma y contribui 


na crecemento sostenibel di e 
industria.” 


“Compromiso cu Sostenibilidad: 
Mi ta reconoce e rol critico cu 
sostenibilidad ta hunga den exito 
largo plaso di nos industria. ATSA 
lo ta campeon den practicanan 


responsabel ambientalmente, 
promove iniciativanan eco- 
amigabel, y stimula nos 


miembronan pa adopta modelo di 
negoshi sostenibel.” 


“Hunto nos por crea un impacto 
positivo tanto den nos industria 
como den e planeta. Mi ta 
emociona pa e caminda dilanti,” 
Kelly a anadi, “y mi ta cla cu hopi 
entusiasmo pa haci e trabou bunita 
aki hunto pasobra hunto nos por 
eleva ATSA y crea un futuro mas 
briyante y sostenibel.” 


Miembronan di Directiva di ATSA 
ta lo siguiente: Sulaika Kelly, 
presidente entrante, Luigi Heredia, 
presidente saliente, Jessica 
Franken, Secretario, Jurgen van 
Schaijk, Tesorero, Pedro Vargas, 
miembro di directiva. Aki riba 
e portret Kelly & Heredia, na 
e reunion di ATSA. Heredia a 
recibi un regalo modesto como 
agradecimento pa su servicio y 
dedicacion. 


SOLODIPUEBLO(OGMAIL. COM 

Diasabra, 15 di juni, den un esfera 
festivo a tuma luga e gran clausura 
di Weganan Escolar 2024 na Joe 
Laveist Sport Park na San Nicolas. 
Presente na e ocasion aki tabata 
Minister di Enseñansa y Deporte 
Endy Croes hunto cu su kerida 
esposa Dilailah Croes – Odor, 
Minister Rocco Tjon, Presidente di 


Minister Endy Croes: 


DOS SIMAN SUMAMENTE EXITOSO DI 
WEGANAN ESCOLAR 2024 


Pabien na tur scol y alumno cu a participa y engrandece e competencia escolar. 


Parlamento di Aruba mr. Edgard 
Vrolijk, parlamentario Setty 
Christiaans — Yarzagaray, Shailiny 
Tromp — Lee, Darlaine Guedez — 
Erasmus y Alvin Molina, director 
di ТВ1$А Sr. Isnardo “Juni” Faro, 
cabesante di scol, representante 
di diferente federacion deportivo, 
director di departamentonan, 
stakeholders y demas invitadonan 


special. Un total di 1300 alumno 
di 45 scol preperatorio, basico y 
secundario a competi contra otro 
durante dos (2) siman den diferente 
disciplina entre otro, beach tennis, 
volleyball, futbol, badminton y 
“kids athletics”. Ademas di esaki, 
e aña a introduci WE Baile y WE 


Mente, cual a haya hopi acogida. E 
atardi a inicia cu final di futbol di 
scol preparatorio di mucha muhe, 
wega di futbol di scol preparatorio 
di mucha homber, unda famia, 
docente y amigonan tabata presente 
pa apoya nan scol. Colegio Conrado 
Coronel a titula Campeon di Futbol 
di Mucha Homber di Weganan 
Escolar 2024 y Colegio Conrado 
Coronel a conkista titulo maximo 
di Campeon di Futbol di Mucha 
Muhe. 


E ceremonia di clausura a inicia 
himno di Aruba sigui pa un 
magnifico show di baile di NTG & 
NLG dirigi pa Sra. Marisol Peña. 
Despues a sigui cu discurso di 
Presidente di Parlamento di Aruba 
mr. Edgard Vrolijk, director di IBiSA 
Sr. Isnardo Faro y e mandatario 
di Enseñansa y Deporte Sr. Endy 
Croes. Na final di e ceremonia a 
haci entrega di premio na e ekipo di 
futbol di scol preparatorio, docente 
di aña y scol di aña. Savaneta 
Brass a deleita esnan presente cu 
nan exitoso repertorio y Mascota 
Wiwi tabata presente y a saca 
potret cu e muchanan. Por ultimo, 
e mandatario di Enseñansa y 
Deporte ta gradici e team di ІВІЅА, 
Ministerio di Enseñansa y Deporte 
y tur cu a traha duro pa realisa e 
gran evento escolar aki. Alabes, ta 
gradici Gabinete Wever-Croes II, 
Fundacion Lotto pa Deporte(FLpD), 


Stichting  Sportsubsidie Aruba 
(SSA), Utilities Aruba, SETAR NV, 
Aruba Airport Authority NV (AAA) 
y Aruba Investment Bank (AIB) 
cu a contribui pa haci e Weganan 
Escolar 2024 posibel y sumamente 
exitoso. Minister Endy Croes ta 
gradici tur scol, cabesante, docente 
y mayor cu a duna tur di nan parti 
pa realisa e bunita proyecto escolar 
aki. Finalmente, ta felicita tur 
participante y ganado di Weganan 
Escolar 2024. 

Chaco Taekwondo Academy a lansa 
nan emblema nobo 


| 
| 
| 


OINOm 


wordo duna na Scol Basico 
Kudawecha y tin varios 
faha preto ta yuda guia e 
atletanan 

chikito cu ta train Dialuna, 
Diaranson y Diabierna for 


Hoben te cu adulto ta train 
for di 

6:10 di atardi te cu 7:30 di 
anochi. Aña pasa Chaco 
Taekwondo Academy a sali 
Best Team den tur evento di 


di 5:30 te cu 6:10 di atardi. Taekwondo na Aruba. 


Den fin di siman Chaco Tae- Grand Master Chaco Cor- 
kwondo Academy den pres- nelio a pasa e scol di Tae- 
encia di algun faha preto a kwondo pa Master Melvin 
lansa nan emblema nobo. Rasmijn, Master Miguel 
E emblema nobo a wordo Genser y 

diseña pa Master Melvin Master Үоѕһтаг Wever 
Rasmijn, Master Miguel y awo Noord Taekwondo 
Genser y Master Yoshmar Center a bira Chaco Tae- Bo ta sufri di un malesa nan cu no no por cura 


Wever kwondo Academy. ? Manera artrosis, Alzheimer, demencia, 
y a wordo aproba pa Grand 


Master Chaco Cornelio. Cu e nomber y emblema depressión, diabetes osteoporosis, párkinson, 
н Melvin de й a а, күү: ыз insomnio, dolor di barica, weso migren dolo di 
splica mas tocante dieem- Academy a bira e scol di ; ; > 
айа Taekwondo mas grandi di || Parica, dolo di wesu, lomba, ect? Во ta bebe 
y e significacion. Aruba. remedi i bo no ta cura? Во ta victima di 

Lesnan di Taekwondo ta bruheria? comunica na MARAVILLAS DE LA FE 


na 748 56 71 


Maravillas de la Fe 


Bo no tin suerte? bo placa no ta 
jega? Bo ta cumpra number і bo 
no ta gana? Bo ta bai casino i 
perde tur bo placa? Invidia, 
mala suerte? comunika na 748 
56 71 


Bo tin problema di amor? Bo 
pareha ta gaña bo? Fracaso, 
soledat, angustia. comunika na 


ма COMUNICA па 748 56 7 
| 697485671 

Feliz y productivo dialuna 
y pa e tatanan, feliz dia di 
tata spera cu boso a gosa 
e dia di ayera. Awe Solo 
di Pueblo ta presenta bo 
horoscop di dia 17 di juni 
2024. 


Aries 

Lo bo sinti cierto nostalgia 
di un amor perdi. Pensa 
den e posibilidad di inverti 
placa gespaar. Por fin bo ta 
capta e cliente nobo ey cu ta 
asina importante. Cuida bo 
mes door di haci deporte y 
miho, den compania di un 
amigo. Number di suerte: 


95, 55, 4. 


Tauro 
Lo bo desencanta di e per- 
sona cu tabata interesa bo. 


HOROSCOP 


Negoshi por ta adverso pa 
bo. Progreso profesional 
ta sigui padilanti. Por evita 
dolo di lomba si bo sinta 
corectamente. Number di 
suerte: 75, 76, 3. 


Geminis 

Varios oportunidad senti- 
mental, lo bo mester scoge. 
Gasto imprevisto ta me- 
nasa. Pensa si bo a cumpli 
cu tur bo proyectonan lab- 
oral. Haci menos dieta y 
mas ehercicio. Number di 
suerte: 23, 60, 6. 


Cancer 

Comparti bo preocupacion 
ре problemanan familiar. 
Kisas un recibo sin paga lo 
yega eroneamente. Mal mo- 
mento pa cambia di trabao. 


No forsa e makinaria of bo 
salud lo resinti esaki. Num- 
ber di suerte: 13, 59, 8. 


Leo 

Lo costa bo cede na bo 
pareha, cu kende bo tabata 
algo inhusto. Dia apropia 
pa resolve asunto financie- 
ro. Habilidad organisado 
na trabao. Percura cuida y 
mehora bo aspecto. Num- 
ber di suerte: 73, 57, 4. 


Virgo 

Haci tur lo posibel pa bo 
descongela bo  curason. 
Oportunidad di aumenta 
bo economia, no lag'e pasa. 
No "impone" bo criterionan 
na bo compañeronan. Si bo 
kier evita problema, cuida 
bo garganta. Number di 


suerte: 89, 36, 3. 


Libra 

Kisas bo consolida un rela- 
cion sentimental. Momento 
ideal pa bende un cas. Un 
compañero lo faborece bo 
pa bo progresa. Aire puro 
ta alivia e molesternan di e 
aparato respiratorio. Num- 
ber di suerte: 73, 49, 7. 


Scorpio 

Gasta mas ternura riba bo 
pareha. E negoshinan nobo 
aki lo haci bo gana hopi 
placa. Bo responsabilidad 
profesional lo wordo rec- 
ompensa. Nervio acumula 
awe lo debilita bo forsanan. 
Number di suerte: 91, 87, 1. 


Sagitario 

Lo bo disfruta di momento 
romantico. Imprevisto lo 
surgi cu ta afecta bo econo- 
mia. No laga trabao absorba 
bo. Bo lo por haya verkoud, 
cuida pa bo purba evit'e. 
Number di suerte: 38, 15, 5. 


Capricornio 

E persona ey por fin por 
converti den bo pareha 
ideal. No lo ta mal idea pa 
bo gasta placa riba paña. 
Momento profesional hopi 
delicado. Bo silueta lo wor- 
do afecta pa inactividad. 
Number di suerte: 56, 56, 5. 


Acuario 

Ocasion apropia pa conk- 
ista sentimental. Un difi- 
cultad peculiar por retrasa 
e negoshi nobo aki. Bo no 
mester lubida bo compro- 
misonan profesional. Awe 
bo ta pletorico, bo lo haci 
tur cos cu bo kier. Number 
di suerte: 65, 98, 5. 


Piscis 

Bo lo lanta pasion cu bo 
cambio di imagen. Lo bo 
mester gasta parti di e 
placa gespaar. Lo bo de- 
staca na trabao pa bo ide- 
anan innovador. Proteha 
bo wowonan di e agentenan 
externo. Number di suerte: 
36, 69, 7. 


E BON NOTICIA 


E 7 Sacramentonan di Cristo Hesus 


segun Bijbel. 
BAUTISMO 


Mateo 28: 19-20, Cristo Hesus ta bisa 
Su Apostelnan: “Bai pues y haci tur 
pueblo bira Mi discipelnan y bauti- 
sanan den nomber di Tata y di Yiu y 
di Spirito Santo y sinja nan warda tur 
loke Mi a manda boso. Mira, Mi ta cu 
bosonan tur dia te na cabamento di 
mundo”. Huan 3: 5-6; “Hesus a re- 
sponde: Enberdad, enberdad Mi ta 
bisa boso, si hende no nace di awa y 
spirito, e no por drenta den Reino di 
Dios. 

Loke a nace di carni, ta carni y loke a 
nace di Spirito ta Spirito.” 

Pa medio di Bautismo den Misa, e 
pika original di Adam y Eva ta wordo 
kita y e baby ta bira yiu di Dios Tata 
y tempel di Spirito Santo y su bida 
eterna a cuminsa. 


CONFIRMACION 

Echonan 2: 1-4,e Apostelnan di He- 
sus tabata reuni: “Ora cu dia di Pen- 
tecoste a jega, nan tur tabata hunto 
na e mesun lugar. Diripiente a bini 
di cielo un ruido manera un biento 
fuerte a lanta y a yena henter e cas ca- 
minda nan tabata sinta. Algo manera 


candela aparece y a parti Su mes na 
lenganan y a bai para riba cada un di 
nan. Nan tur a jena cu Spirito Santo 
y a cuminsa ta papia den lenganan 
stranhero, segun Spirito tabata duna 
nan pa expresa.” 

Echonan 19: 6; “Despues cu Pablo a 
pone man riba nan, Spirito Santo a 
bin riba nan; 

nan tabata papia den lenganan y ta- 
bata profetisa.” 

Esaki ta sosode ora cu Obispo pone 
man riba e hobennan, pa nan ricibi 
Donnan Spiritual. 


CONFESION DI E PIKANAN 

Huan 20: 23; Hesus a bisa na Su 
Apostelnan: “Na esnan kende su pi- 
kanan boso ta pordona, nan ta keda 
pordona y na esnan kende su pikanan 
boso no ta pordona, nan no ta keda 
pordona.” 

Akinan Hesus ta duna Su prome 
Obisponan y sacerdotenan, e autori- 
dad pa pordona pika. 


E EUCARISTIA 
Lucas 22: 19-20; “Despues Hesus a 


cohe e pan, a gradici Dios, a kibr'e, a 
duna nan y a bisa: Esaki ta Mi Curpa 
cu ta entrega pa boso. Haci'e pa boso 
corda riba Mi. Di e mesun forma, 
E'l a cohe e copa despues di cena y a 
bisa: Esaki ta e Copa di Aliansa Nobo 
confirma cu Mi Sange, cu lo ta dera- 
ma pa boso.” 

Huan 6: 53-54; “Hesus a responde 
nan: Mi ta sigura boso, si boso no 
come Carni di Yiu di hende y no bebe 
Su Sanger, boso lo no tin bida den 
boso. Esun cu come Mi Carni y bebe 
Mi Sanger tin bida eterna y Ami lo 
lante for di morto riba e ultimo dia.” 
Den e Santa Eucaristia den Misa, nos 
ta sigi recorda Cristo Hesus Su Sac- 
rificio y Morto na Crus y den e Santo 
Comunion, nos ta sigi ricibi e Curpa 
y e Sanger di Cristo Hesus pa bida 
eterna. 


MATRIMONIO 

Mateo 19: 4-6; “Hesus a duna pa con- 
testa: Boso no a lesa, cu na principio 
Dios Creador a traha hende homber y 
mubher y a bisa: Pa esey e homber lo 
laga su tata y mama pa e mara su mes 
na su muher y e dosnan aki lo Ыга un 
curpa. Asina pues ya mas nan no ta 
dos, siendo cu nan a bira un solo cur- 
pa. Pa esey loke Dios a uni, hende no 
ta permiti di separa di otro.” E union 
matrimonial aki, ta sosode den Misa 
pa medio di un sacerdote y Dios no ta 
reconoce divorcio. E union di curpa, 
ta pa e pareha por haci nan relacion 
sexual pa forma famia. 


ORDEN SACERDOTAL 

Marco 3: 13-15 ; Hesus a subi riba 
sero y a jama esnan cu E tabata kier y 
nan a bin cerca dj'E. Asina E'l a forma 
un grupo di 12 cu E'l a jama Apostel. 
E'l a scohe nan, pa nan companj'E y a 
mandanan predika, cu poder pa saca 
demonio.” 

Mateo 16: 18-19 ; “Ami awor ta bisa 
bo: Bo ta Pedro y riba es baranka di 
piedra aki, lo Mi traha Mi Iglesia y e 
forsanan di fierno lo no podera di dje. 
Lo Mi duna bo yabinan di Reino di 
Cielo y tur loke bo mara na tera, lo ta 
mara den cielo y loke bo los na tera, lo 
ta los den cielo tambe.” 

Echonan 20: 28; “Cuida bosonan tur 
y tur e rebanjonan di carne cu Spirito 
Santo a pone na boso encargo, mane- 
ra Obisponan pa cuida e Iglesia di 
Senjor. E Iglesia cu E'l a gana cu Su 
mesun Sanger.” 

E Apostelnan ta e prome Obisponan 
y San Pedro ta e prome Vicario di 
Cristo Hesus, cu ta e prome Papa di e 
Iglesia Universal (Catolico). 


UNCION DI ENFERMONAN. 
Hacobo 5: 14-15 ; Esnan cu ta enfer- 
mo, lag'e jama e ancianonan di Igle- 
sia, pa nan resa p'e y hunt'e cu azeta 
den Nomber di Senjor. Y e oracion 
haci cu fe, lo salba e enfermo, Senjor 
lo lant'e y si е1 a haci pikanan, Senjor 
lo pordon'e.” 

E Ancianonan di Iglesia ta e Sacerdo- 
tenan. 

Seferino Tromp 

SABIDURIA DEN NOS 
ALEGRIA 


Skirbi pa Ruthy”Lady Ruth” Vrieswijk-Bergen 


Manera nos a informa an- 
teriormente, nos ta un 
crenchi druk cu hopi tema 
pa relata di nan, y awe ta 
turno di relata un crenchi 
tocante e dushi anochi den 
Cas di Cultura dia di e cele- 
bracion di e dia internacio- 
nal di baile cu tawata fin di 
April, y cu a wordo celebra 
tambe dia 3 di Mei ultimo 
cu “Celebration of Dance” 
cu e talentoso maestra di 
baile Pierangely Wever y 
team di maestra y alum- 
nonan di Scol di baile Di- 
ana Antonette. Tawatatin 
dos anochi di bayle pa 
celebra Dia Internacional 
di bayle, esun di Dept. di 


Cultura y esun organisa 
pa e simpatico y dinami- 
co Young Woman Lady 
Pierangely Wever. Ta noti- 
cia cu no ta muri, pasobra 
ta tur anja tin e celebra- 
cion di bayle internacional, 
pa e.o accentua ariba e im- 
portancia di movecion pa 
keda den bon salud, expre- 
sando alegria den move- 
cionnan alegre cu passion. 
Manera nos baluarte den 
baile Diana Antonette a 
expresa na cuminsamento 
di e show fabuloso y unico 
ey, cu, : “Baile ta un idioma 
bibo, un deseo entre e ser 
humano pa comunica cu 
otro atraves di movecion. 

E ta universal, den henter 
mundo hende ta bayla y tur 
hende por bayla. Semper 
tin un motibo of un nifica- 
cion ora hente ta bayla. No 
ta importa si bo ta bayla bo 
so, como pareha, den grupo 
of como un forma di arte, e 
ta un aspecto cultural cu 
ta duna nos bida alegria y 
libertad pa por expresa nos 
mes, y ta bo curpa ta e in- 
strumento. Den tur cultura 
e prome forma di bayle 
tawata baylenan ritual, 
magico y religioso y for di 
e rais primitivo a nace bay- 
lenan folklorico. Atraves 
di siglonan bayle a desar- 
oya den baylenan di corte 


Paardenbasistraat 10, Oranjestad, Aruba Tel: (297) 525 - 7555 


wew.Jottoaruba.com 
Resultado : Sorteo 15 Juni 2024 Anochi 


E юш шии 


y asina balet clasico a nace 
como un forma di arte na 
Francia den siglo 16.” Y por 
a wak y disfruta di tur sor- 
to di bayle e anochi ey den 
Celebration of Dance”. 
Tawata tin bayle solo, den 
duo of den grupo. Kostu- 
umnan elegante y nechi y 
cu a impacta sigur. Ta e ex- 
presionnan den e baylenan 
mester a resalta y impacta 
! Locual a causa hopi furor 
tambe tawata e asina yama 
“street dance” di e hoben- 
nan cu a duna un presenta- 
cion masha masha bunita 
mes. Y e bayle folklorico 
cu e bailador di tur tempo 
den Scol di Bayle Diana 
Antonette, Nico Luydens 
y Mary Hsing. Nos tin cu 
menciona tambe e bayle 
flamenco bayla pa Diana 
mes. Y, e colminacion cu e 
bayle di Pierangely Wever, 
un di e yiunan prinses di 
Diana Antonette, ruman 
di Alydia Wever, di kende 
por a admira e grabacion di 
algo sumamente artistico 
y bunita, di e proyecto di 
tela den un hamaca grandi 
asina, ay, Lady Ruth mes- 
ter a bay banyo net e ora 
ey y no a wak esey , pero 
ora a drenta sala bek a wak 
net un paar di minuut di 
e magnifico presentacion 
ey, cu a tuma lugar na Hu- 
landa. E biaha aki e luz 
bunita tawata riba e mae- 
stra hoben adulto di bayle 
Pierangely Wever, cu a hin- 
ca e tremendo show aki den 
otro. E ta un hende muhe 


bunita cu su movecionnan 
super elegante cu hopi pa- 
sion. Nos por bisa, “Zo 
moeder zo dochter”, pero 
toch unico den su mesun 
estilo naturalmente. Di un 
generacion mas moderno, 
pero cu amor y respet pa 
nos baylenan crioyo tambe. 
Un bendicion bunita sigur, 
pa wak Pierangely Wever 
bayla, baylenan moderno 
riba bunita coreografianan 
y musica cu ta kishiki bo 
pa bo tambe lanta bayla. 
Impactante tawata tambe e 
“fondo” riba pantaya gran- 
di cu lusnan briyante of 
suave, dependiendo di cua 
bayle tawata wordo bayla . 
Cas di Cultura tawata “sold 
out” y publico a goza di un 
tremendo anochi unico, 
varia, alegre cu a inspira 
nos tur. Ta un secreto pu- 
blico cu Lady Ruth tambe 
ta gusta bayla, special- 
mente riba musica mod- 
erno alegre, cancionnan na 
ingles mas tanto, aunke e ta 
na drempel di su di 67 pri- 
mavera e luna aki. Ademas 
di e musica dushi na ingles 
e ta gusta bayla un dushi 
wals tambe den e brasanan 
firme y tierno di su casa. 
Pabien Pierangely y tur cu 
a participa cu nan alegria 
den e exitoso “ Celebration 
of Dance”. Un bearhug pa 
nos lectornan y danki pa 
lesa nos relato. 

Ban sigui celebra bida cu 
nos mesun baylenan, nos 
mesun ехргеѕіоппап di 
alegria ! 


OLIVE TREE'S 

FORTALEZA РА FAMIA 


Scirbi pa Pastor Marcel Balootje. 


NO KERE CU NOS LO RICIBI NADA, 
ORA NOS TA DUDA 


Duda ta enemigo di hende, 
duda ta pone cu hende no 
ta reconoce cu ta cielo ta 
goberna. 

Den e buki di Santiago ( Ja- 
cobo) capitulo 1:5-8 , Señor 
ta hala nos atencion fuerte- 
mente tocante di di duda 
bisando: 

Ma si cualkier di boso falta 
sabiduria, lage pidi Dios , 
kende ta duna na tur hen- 
de generosamenente y sin 
reproche, y esaki lo wordo 
duna na dje. Ma lage pidi 
den Fe, sin ningun duda, 
pasobra esun cu ta duda ta 
manera un ola di laman, cu 
ta wordo lastra y tira den 
biento. Pasobra no laga e 
hende ey spera cu e lo ricibi 


algo di Señor, siendo un 
hende di curason dobbel , 
inconstante den tur su ca- 
minda nan. 


Ora Dios bisa algo ningun 
hende por cambie, y Dios 
su palabra ta bisa pa nos no 
duda, no solamente den pi- 
dimento di sabiduria, cual 
ta sumamente necesario 
pa nos por guia nos mes 
bida, di nos famia y di nos 
yuinan, pero den tur cos cu 
nos ta haci nos mester tin 
Fe den nos Creador, kende 
ta Dios Todopoderso, esun 
cu a forma nos den barica 
di nos mama. 


Un hende cu ta pidi y no 


ta kere, ta un hende di cu- 
rason dobbel, pasobra e ta 
pidi algo, pero eynan mes e 
ta duda cu e lo ricibi, pero 
un cos e ta lubida cu Dios 
no ta hende pa e gaña, y ta 
para scirbi cu cielo y tera lo 
pasa ma Dios su palabra lo 
no pasa. 


Dios ta bendiciona esnan 
cu tin fe pasobra e palabra 
di Dios ta bisa: Awor Fe ta 
e siguransa di cosnan cu 
hende ta spera, e convic- 
cion di cosnan cu hende no 
ta mira.( Hebreonan 11:1). 


Un biaha mas nos kier 
bisa cu Dios, ta stima es- 
nan cu ta confia den dje, 


pasobra Su palabra ta bisa 
den Isaias 26:3-4 asina 
aki: Lo bo warda den pas 
perfecto,esun cu su pensa- 
mento ta permanece den 
Bo pasobra e ta confia den 
Bo. Confia den Señor pa 
semper,pasobra den Dios e 
Señor nos tin un Baranca 
eterno. 


Sadrac , Mesac , y Abed- 
nego tabatin Fe den Señor 
y Señor duna nan pas den 
un forno di candela, y nan 
a wordo tira aden ma nan 
a sali sin un cabey di nan 
curpa a Кіта . 

Daniel tabata haci oracion 
na Dios constantemente cu 
fe y e a wordo tira den cueba 
di leon, pero e leonnan no 
por a mishi cune, pasobra 
Dios a manda un angel pa 
sera boca di e leonnan. Ora 
nos tin Fe den Dios, Dios 
mes lo bira nos defensa. 


Pablo y Silas despues di a 
wordo mal bati y poni na 
cadena, tabata haci oracion 


y canta alabansa na Señor 
y e fundeshi di e prison a 
tembla pa medio di un tem- 
blor y e cadena nan a cay y 
nan a keda liber. 


Ora Dios permiti un prueba 
den nos bida,ta pa nos Fe 
crece den Señor, Ana den 
e buki di 1 Samuel 1:1-20 
a pasa den un prueba cu a 
pone haci un compromiso 
cu Señor y Señor a dune e 
deseo di su curason. 


Awendia hopi hende kier 
mira , cosnan sosode, pero 
poco ta kere den e poder, 
manera ta para scirbi: E 
husto lo biba pa medio di 
Fe, pasobra sin Fe ta impo- 
sibel pa agrada Dios. 


Dios nunca a stop di haci 
milager, ta hende ta esun 
cu ta duda. 

Laga nos pone tur nos con- 
fiansa den Señor nos Dios, 
pa nos por mira Su milager- 
nan tuma lugar. 


Polis a detene chauffeur burachi cu tabata core 
irresponsabel y ora hende reclame e ta saca dede mahos pa nan 


Diasabra atardi a drenta informe 
di cu tin un chauffeur den un Nis- 
san March color preto/biña scur 
coriendo malo riba caminda di 


Boegoeroei y ora otro chauffeur- 
nan ta reclame e ta saca dede ma- 
hos mustra, mesora un patruya cu 
tabata cerca a раг'е. 


ейны бое Рама | 
ta extende palabra di profundo condolencia 
«а famia y amistad di señor 
Robert Жаш 
miembro activo de JLP den e periodo 2014 — 206. 


FLP га hopi gradicido fa vu contribución dinamico 
darante y despues di e periada ey. 


Robert, ca al 

Ora а control'e a nota cu e chauf- 
feur tabata bao influencia y a de- 
tene. 

SOLO SALUD-———= 


Cuminda vegano ultraprocesa ta aumenta гіѕісо 
di sufri di un malesa cardiovascular 


E consumo di cuminda ul- 


traprocesa di origen veg- 
etal tabata relaciona cu un 
aumento di 5% di e riesgo 
di malesa cardiovascular, 
y tambe cu un aumento di 
12% di mortalidad relacio- 
na cu e malesa aki. 


Un grupo di investigadonan 
di institucionnan cienti- 
fico Na Brasil y Reino Uni 
a haya evidencia cu con- 
sumo di cuminda vegano 
ultraprocesa por aumenta 
e riesgo di morto pa motibo 
di malesa cardiovascular 
(ECV), Imperial College na 
London a informa. 


Segun е Organisacion 
Mundial di Salud, CVC ta 
un grupo di malesa cu ta 
afecta e curason y e ader- 
nan. E malesa aki ta wordo 
activa generalmente dor di 
acumulacion di deposito di 


NOW EVEN 
MEATIER 


zeta den e arterianan cu ta 
suministra sanger na e cu- 
rason y e celebro. Ta con- 
sidera CVC como e causa 
principal di morto mundi- 
almente. 


Cientificonan ta sostene cu 
dietanan vegano ta relacio- 
na cu un disminucion den 
desaroyo di CVD, manera 
atake cardiaco y accidente 
cerebrovascular. Sinem- 
bargo, nan ta alerta cu al- 
gun producto alternativo 
na carni, manera salchicha 
y hamburger vegetal, ta 
wordo comercialisa como 
opcionnan saludabel pero 
en realidad por wordo cla- 
sifica como cuminda ultra- 
procesa (AUP). 


AUP tin un cantidad mas 
halto di salo, vet y sucu y 
tambe aditivo artificial. In- 
vestigacion anterior a dem- 


ostra cu e tipo di cuminda 
aki ta conecta cu desaroyo 
di diferente malesa, incluy- 
endo obesidad, CVD, diabe- 
tes tipo 2 y cancer. 


Algun cuminda vegetal ta 
dañino 

Un estudio nobo reciente- 
mente publica den e revista 
Lancet Regional Health ta 
reporta cu ultraprocesa di 
origen vegetal por ta dañi- 
no pa salud. E expertonan 
a yega na e conclusion aki 
despues di evalua e cum- 
inda cu nan lo a come pa 
por lo menos 48 ora mas di 
118.000 Britanico entre 40 
y 69 aña entre 2009 y 2012. 
E informacion aki a ser ob- 
tene for di Biobanco di Re- 
ino Uni, un base di dato di e 
registronan medico y estilo 
di bida di mas cu mei miyon 
Britanico. 


E ekipo di cientifico a 
analisa e contribucion di 
cuminda ultraprocesa of no 
ultraprocesa na e dieta di e 
participantenan. E alimen- 
tonan aki tambe a ser dividi 
dependiendo si nan tabata 
di origen vegetal (fruit, ce- 
real, pan, cos dushi, bolo y 
bebida cu aditivo di sucu) of 
animal (pisca, carni di tur 
sorto, webo y lechi). 


A haya cu kada aumento di 
10% den consumo di cum- 
inda no-ultraprocesa di 
origen vegetal tabata asocia 
cu un reduccion di 13% den 
desaroyo di CVD, y tambe 
cu un riesgo di mortali- 
dad di 20% relaciona cu e 
condicionnan aki. Sinem- 
bargo, e consumo di cum- 
inda ultraprocesa di origen 
vegetal tabata relaciona cu 
un aumento di 5% di e can- 
tidad di ЕСУ y tambe cun 
aumento di 12% di e mor- 


talidad. 


Tambe a haya cu intercam- 
bia AUP di origen vegetal 
cu cuminda sin e ta ultra- 
procesa (fruta y berdura) a 
reduci morto pa tur CVD cu 
15% y e riesgo di desaroya e 
malesa aki cu 7 %. 


E investigadonan a conclui 
cu, segun e evidencia cu 
a ser haya, e recomenda- 
cionnan nutricional cu ta 
promove dietanan vegano 
no solamente mester enfoca 
riba reduccion di e cantidad 
di carni i otro productonan 
di origen animal, sino tam- 
be riba evita tur AUP. 


E ANA о 

PLAN DI MAYOR ТА BAI TIN UN ANOCHI INFORMATIVO PA 


MAYORNAN CU TA BAI DIVORCIA OF SEPARA: 
E meta di e encuentro aki ta pa yuda mayornan durante e momento 
dificil aki, cu un enfoke special ariba bienestar di boso yiu. 


E anochi informativo aki ta completamente gratis 


Kico por spera? Durante e 
sesion aki, experto den din- 
amica familiar y psicologia 
di mucha y hoben lo com- 
parti varios informacion y 
consehonan valioso tocante 
con boso por papia cu boso 
yiu tocante e divorcio of 
separacion. Aki tin algun di 
e punto principalnan cu lo 
trata: 


1: Comunicacion си 
Yiu: 
O Na ki momento y na 


cua lugar por informa boso 
yiu tocante e divorcio. 

o Tips pa contesta 
nan preguntanan di un 
manera honesto cu ta brin- 
da segurancia. 

o E importancia di 
un splicashon cu ta cuadra 
segun nan edad y evita sen- 
timiento di culpa den e yiu. 
E Sosten Emocional: 
o Strategianan pa 
minimalisa e impacto emo- 
cional di un divorcio riba 
yiu. 

o Reconoce señalnan 
di stress, ansiedad of triste- 
sa den boso yiu. 

o Provee un ambiente 
caminda cu yiu por expresa 
nan sentimientonan. 


3: Dynamico Entre 
Mayor Saludabel: 
O E importancia di 

colaboracion у сотипі- 
cacion entre тауогпап 
despues di e divorcio. 

o Con boso por esta- 
blece un Plan di Mayor con- 
sistente y stabil cu ta pone 
bienestar di boso yiu cen- 
tral. 

o Tips practico pa 
construi un relacion entre 
mayornan cu respet 


NO 


4. Recurso y Sosten: 

o Un bista di e recur- 
sonan local disponibel pa 
famianan cu ta divorcia. 

o Informacion to- 
cante consultacion y sosten 
pa mayornan y yiu. 

o E importancia di 
cuido propio pa mayornan 
durante e periodo di transi- 
cion aki. 


Pakico e Presentacion aki 
ta Importante: Un divorcio 
of separacion di un relacion 
nunca ta facil, pero cu e 
sosten y guia corecto may- 
ornan por ta sigur cu nan 
yiu ta sinti stima, sigur y 
scucha. 

E presentacion aki ta ofrece 
mayornan e hermentnan y 
conosimiento necesario pa 


yuda boso yiu pa procesa 
e cambio aki den un forma 
saludabel 

Registra: Pa participa den e 
atardi informativo aki, nos 
ta pidi mayornan pa regis- 
tra via e QR code of e link 
https://forms.gle/wBQZaC- 
wYyiT3P4xZ9 obtenibel 
tambe via nos pagina di 
facebook. 


ТА BAISEPARA 


CON PA PAPIA CU BO YIUNAN TOCANTE 
SEPARACION Y DIVORCIO 
CHARLA FACIUTA PA SUELI KELLY LICENCIADA DEN PSICOLOGIA CLINICO 


MFA SANTA CRUZ 


6:00PM - 8:00PM 

Ora e Hogar No Ta (Sinti) Sigur Mas! Parti 2 


Articulo den cuadro di Dia Mundial contra abuso di Adulto Mayor 


Pa e ocasion aki por lesa al- 
gun tips. 

E tips di awe ta: 

Reconoce e alertanan (Red 
Flags) di Abuso di Adulto 
Mayor. 

E ekipo di cuidadornan por 
encontra diferente indica- 
dornan comun di abuso di 
Adulto Mayor durante nan 
trabao. E indicadornan aki 
ta entre otro: 

• Plekinan blauw inexplica- 
bel, lesion, fractura. 

• Cambionan diripiente den 
conducta, manera aumento 
den ansiedad, retira su mes 
socialmente of 

depresion. 

• Aparentemente tin prob- 
lema financiero of ta haya 
transaccionnan straño den 
e cuenta di banco di e 
persona. 

• Mal hygiena personal of 
falta di paña apropria of 
productonan di cuido per- 
sonal. 

• Isolacion social of acceso 
limita na visitante- of 
amistadnan. 

• Mal nutricion, dehydrata- 
cion, of maneho inadecua 
di remedinan hasta poly- 
pharmacia (uso di 

mas cu 5 remedi y of dro- 
ga). 

• Ta necesario pa regular- 
mente evalua y controla e 
salud y bienestar (incl. Ali- 
mentación, uso di 
remedio/droga drumi- 
mento, etc, ) di un Adulto 
Mayor bou cuido, un ekipo 
di cuidador mester 

pone atencion na cual- 
kier cos cu ta parse fuera 
di normal y raporta esaki. 
Esaki ta ensera 

cambionan fisicamente y 
di conducta, discrepancia 
financiero, isolacion social 
y indicacion di 

negligencia. 

Raporta y Documenta bo 
preocupacionnan 

Ta importante pa cuida- 
dornan ta documenta nan 
observacionnan y raporta 
cualkier preocupacion cu 
por ta 

relaciona cu abuso di Adul- 
to Mayor of indicacionnan 
of incidentenan си ќа 


ensera abuso. Lamentable 
mente raporta un abuso No 
tur ora ta ser mira como un 
obligación di e ciudadano. 
Ta necesario pa cada ciu- 
dadano tuma su respon- 
sabilidad civico y docu- 
menta y raporta bo 
preocupacionnan den caso 
di cualquier abuso; Esaki 
sigur lo aporta na e segu- 
ridad fisico y bienestar di e 
Adulto Mayor y ta habri ca- 
minda pa intervencion na 
tempo y cu medidanan ap- 
ropia por wordo tuma. 
Door di raporta e preocu- 
pacionnan na e autoridad 
apropia, manera super- 
visornan, managernan of 
otro 

servicionan di proteccion, 
ta yuda pa sigura cu accion 
ta wordo tuma pa atende 
un posibel abuso di 

Adulto Mayor y proteh'e for 
di mas daño físico, person- 
al/emocional. 

Е rapportahe mester епѕега 
un documentacion bon ski- 
bi pa por resulta den un se- 
cuencia corecto di e 
eventonan, observacionnan 
y accionnan tuma. Door di 
documenta incidentenan, e 
ekipo di cuidadornan ta 
crea un fuente valioso pa 
investigacionnan of inter- 
vencionnan den futuro. 
Documentacion tambe ta 
sostene e trabao di monitor 
continuo di e tratamento di 
e Adulto Mayor y ta 

yuda e manager di cuido pa 
desaroya un comprende- 
mento completo di e estado 
fisico, emocional y 

mental di e Adulto Mayor y 
pa identifica cualkier preo- 
cupacion of indicacion di 
abuso y desarrolla plan di 
prevencion. 

Confiansa y Conexion: Un 
base pa atende cu Abuso 
contra Adulto Mayor 

Pero (raporta) abuso con- 
tra Adulto Mayor ta algo cu 
mayoría Adulto Mayor tin 
problema pa papia over 

di dje. Aunke cu e ekipo di 
cuidadornan mester traha 
dentro di limite di nan pro- 
fesion, ta hopi importante 
tambe pa establece un rela- 


cion di confiansa y respet 
cu e Adulto Mayor. Ora e 
cuidadornan ta promove 
un 

ambiente den cua e Adulto 
Mayor ta sinti su mes segur 
(safe), valora y empodera, 
ta mas probabel cu e 
Adulto Mayor lo comparti 
su preocupacion tocante 
abuso contra Adulto May- 
or. (Pero aki e rabo di porco 
ta krul, pasobra esaki ta 
hustamente e modus ope- 
randi tambe di e abusador 
den proceso di abusador). 
Sin embargo confiansa ta e 
base pa comunicacion efec- 
tivo y intervencion. 

Pues con bo ta stimula acti- 
vamente confiansa y comu- 
nicacion habri? 

Practica ‘scucha activo’: 
Pone atencion riba kico e 
persona ta bisa, mantene 
contacto di wowo, y 
demonstra interes sincero 
y honesto den su pensam- 
ento y sentimento. Esaki ta 
уцае pa sinti cu e ta 

wordo scucha y respeta. 
Tin hopi manera pa yudabo 
pa bira un ‘scuchado activo’ 
riba internet (“active 
listening”). 

Demonstra empatia: Pone 
bo mes den zapato di e otro 
y trata di comprende su 
emocion y experiencia. 
Empatia ta yuda promove 
un sentimento di conexion 


y compasion, permitiendo 
interaccion mas 
significante. 

Mantene un actitud sin 
prehuicio: Evita di haci su- 
posicion y husgamento to- 
cante e situacion de e 
Adulto Mayor. Crea un es- 
pacio segur y no-menas- 
ante pa stimula un dialogo 
habri unda e Adulto Mayor 
por comparti su preocupa- 
cion libremente. 

Kibra e Barera di Silencio: 
Yuda hende pa papia over 
di abuso di Adulto Mayor: 
Ta importante cu un Adul- 
to Mayor por expresa su 
preocupacion y por raporta 
abuso contra Adulto 
Mayor. Mas hopi nos por 
zorg pa e Adulto Mayor 
comprende su derecho riba 
un bida sigur y sin abuso, y 
pa papia ora nan derecho 
wordo viola, mas mihon 
nos comunidad lo bira. 
Mientras ta esencial pa en- 
curasha e Adulto Mayor pa 
duna su opinion, ta impor- 
tante pa reconoce e 
obstaculonan potencial cu 
e ta enfrenta. Miedo, ber- 
guensa y preocupacion riba 
represaya ta rasonnan 
comun cu ta trece duda 
pa raporta abuso contra e 
Adulto Mayor. 


E ekipo di cuidador profe- 
sional/ experiencia, tin un 


rol fundamental pa encura- 
sha e Adulto Mayor 
comprende su derecho y pa 
papia ora su derecho wordo 
viola. 

Seminario: Topico: Consci- 
entisacion y Prevencion di 
Edadismo y Abuso di Adul- 
to Mayor den comunidad. 
Un proyecto di Fundacion 
Alzheimer Aruba 

Fecha: Diasabra 15 di Juni 
2024. 

Lugar: ATIA Building ; 
Gallegostraat 6, Dakota. 
Horario: 13:00 — 17:00 
Entrada: Gratis ; Un dona- 
cion di AWG 15:00 pa cubri 
e gastonan ta aprecia. Lo 
tin un box disponibel. 

Pa inscribí por comunica 
cu: 592 1430. 592 8416 

E contenido di e seminar- 
io di diasabra 22 di Juni, 
na San Nicolas, ta wordo 
anuncia durante dianan 
nos 

dilanti den medionan di 
comunicacion. 

Na e seminario dia Mundi- 
al Contra Abuso Di Adulto 
Mayor lo hiba palabra: 

• Sra. dr. Alida Marval 

• Mr. Gabri de Hoogd Topi- 
co: Explotación Financiero 
• Dr.Carlos Vallego: Abuso/ 
Discriminación di e adulto 
Mayor den Salubridad 

• Un reemplasante di Ko- 
rpschef ( nomber ta pendi- 
ente). 


